கேள்வி: பெரோபோரான் குறித்து விரிவாக சொல்லுங்கள்.
பதில்: பெரோபோரான் ''(Ferroboron)'' FeB என்ற மூலக்கூற்று வாய்ப்பாடு விவரிக்கப்படும் ஒரு கலப்புலோகம். இரும்பு போரான் சேர்க்கப்பட்டு இந்த பெரோகலப்புலோகம் உருவாக்கப்படுகிறது. பெரும்பாலும் இரும்புடன் 17.5% முதல் 20% வரையிலான போரான் சேர்க்கப்பட்டு தயாரிக்கப்படும் இக்கலப்புலோகம் போரான் எஃகு தயாரிப்பில் பயன்படுத்தப்படுகிறது. பெரோபோரான் உலோகக் கலவையின் சிஏசு எண் 11108–67-1 ஆகும். போரிக் அமிலம் கார்பன் எஃகுடன் சேர்ந்து மின்சார வில் உலையில் உயர்வெப்பக்கார்பன் வினை மூலம் குறைப்பதன் மூலமாகவோ அல்லது இரும்பு முன்னிலையில் போரிக் அமிலத்தை உயர்வெப்ப அலுமினியம் வினை மூலம் குறைப்பதன் மூலமாகவோ பெரோபோரான் தயாரிக்கப்படுகிறது. C-Mn மற்றும் பிற குறைந்த கடினத்தன்மை கலப்புலோகங்களுடன் கடினத்தன்மையை மேம்படுத்த பெரோபோரான் சேர்க்கப்படுகிறது. மேலும் எஃகு மற்றும் NdFeB காந்தங்கள் உற்பத்தியிலும் பெரோபோரான் நைட்ரசன் துப்புரவுக்கும் பயன்படுத்தப்படுகிறது.